62020CO0264_INF
Sklep Sodišča (deveti senat) z dne 14. januarja 2021 – Airhelp –Airhelp
(Zadeva C‑264/20)
„Predhodno odločanje – Člen 99 Poslovnika Sodišča – Zračni promet – Uredba (ES) št. 261/2004 – Člen 5(3) – Pravica do odškodnine v primeru odpovedi ali velike zamude leta – Pojem ‚izredne razmere‘ – Nepredvidene pomanjkljivosti, ki lahko vplivajo na varnost leta – Trčenje s tujkom – Poškodovanje letala s premestitvijo drugega letala – Pojem ‚ustrezni ukrepi‘ za preprečitev izrednih razmer ali posledic takih razmer – Sprememba poti“
1.
Promet – Zračni promet – Uredba št. 261/2004 – Odškodnina in pomoč potnikom – Odpoved ali velika zamuda leta – Izjema od obveznosti zagotovitve odškodnine – Zahteva – Izredne razmere – Pojem – Poškodovanje letala s premestitvijo drugega letala – Vključitev
(Uredba Evropskega parlamenta in Sveta št. 261/2004, uvodni izjavi 14 in 15 ter člen 5(3) in (7))
(Glej točke od 19 do 26 ter točko 1 izreka.)
2.
Promet – Zračni promet – Uredba št. 261/2004 – Odškodnina in pomoč potnikom – Odpoved ali velika zamuda leta – Izjema od obveznosti zagotovitve odškodnine – Zahteva – Izredne razmere – Ustrezni ukrepi, ki jih sprejme letalski prevoznik, da bi preprečil odpoved leta ali veliko zamudo – Preusmeritev potnika – Pogoji – Presoja s strani nacionalnega sodišča
(Uredba Evropskega parlamenta in Sveta št. 261/2004, uvodne izjave 1, od 12 do 15 ter člena 5(1) in (3) ter 7)
(Glej točke od 28 do 33 ter točko 2 izreka.)
Izrek
1.
Člen 5(3) Uredbe (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91, je treba razlagati tako, da trk med višinskim krmilom letala v parkiranem položaju in krilom letala druge letalske družbe, ki ga je povzročilo premikanje zadnjenavedenega letala, spada v okvir pojma „izredne razmere“ v smislu te določbe.
2.
Člen 5(1)(c) Uredbe št. 261/2004 je treba razlagati tako, da v primeru odpovedi prvotno predvidenega leta zaradi izrednih razmer, to, da letalski prevoznik potnika preusmeri na let, kar povzroči, da ta potnik prispe na končno destinacijo dan po prvotno predvidenem dnevu, pomeni „ustrezen ukrep“, zaradi katerega je ta prevoznik oproščen obveznosti plačila odškodnine iz člena 5(1)(c) in člena 7(1) te uredbe, razen če ni bilo druge možnosti neposredne ali posredne spremembe poti z letalom na letu, ki ga izvaja ta ali kateri koli drugi letalski prevoznik in ki prispe prej kot naslednje letalo na letu zadevnega letalskega prevoznika, razen če slednji ugotovi, da bi izvedba take spremembe poti zanj pomenila nevzdržno žrtev glede na zmogljivosti njegovega podjetja v upoštevnem trenutku, kar mora presoditi predložitveno sodišče.